Graven til Hor-Aha er lokalisert i nekropolis for faraoene i første dynasti ved Abydos. Den består av tre store kamre (B10 B15 og B19) som ligger rett ved siden av Narmers grav. Kamrene er rektangulære, gravd direkte i ørkengulvet, deres vegger er dekket av murstein gjort av leire. Gravene til Narmer og Ka hadde to tilstøtende kamre, mens graven til Hor-Aha besto av tre betydelig større og adskilte kamre. Årsaken for denne arkitekturen er at det var vanskelig på denne tiden å bygge store tak over kamrene. Dessuten måtte tømmer for disse strukturene bli importert fra Palestina.